Frem til nå har det vært et interimsstyre som har jobbet frem et forslag til hvordan vi kan lage et samvirke for utbygging av vann- og avløp på Spro.

Den 29. august skal det velges et formelt styre og organisering av samarbeidet for legging av vann og avløp på Spro.

Det er frivillig å delta i samarbeidet, men for de aller fleste vil et slikt samarbeid være lønnsomt og en lettelse mht planlegging og gjennomføring av arbeidet.

Hensikten er at beboerne skal knyttes til offentlig vann og kloakk på en enklere og rimeligere måte enn om den enkelte selv skulle finne rørlegger, elektriker, entreprenør, velge pumpe etc

Nå må dette formaliseres. De som ønsker å være med i Samvirket skal velge et styre som så skal velge leverandør/entreprenør og utarbeide detaljplaner for det videre arbeidet.

Interimstyret består av:

* Truls Pettersen (ønsker ikke å være med i drift av samvirket)
* Bjarte Sæthre (ønsker ikke å være med i drift av samvirket)
* Ruth Lothe (ønsker ikke å være med i drift av samvirket)
* Simen Havig Gjelseth (vurderer å stille til valg samvirkets styre)
* Petter Welhaven (vurderer å stille til valg samvirkets styre)
* Øyvind Kramer (vurderer å stille til valg samvirkets styre)

På første allmøte den 29. august skal det velges et styre for to samvirkelag: SproVA-utybygging, og SproVA-drift.

Organisering av utbygging og drift med disse to samvirkelagene gjør at du får MVA-refusjon for alle utgifter frem til og med pumpestasjonen på din eiendom. Et gjennomsnittlig anlegg (fremført til pumpe på din eiendom) koster ca kr 400.000. En MVA-refusjon vil derfor gi vesentlig kostnadsreduksjon..

I tillegg er du sikret lave priser på innkjøp av utstyr, standardisering av utstyr som gjør det lett å få reservedeler og en billigere (pålagt) serviceavtale.

For å få disse godene forplikter du deg til å betale kostnadene som kommer gjennom utbyggingen, samt at service for anlegget ditt skal ivaretas av SproVA-drift. Alle trykkanlegg er pålagt å ha en serviceavtale enten de bygges individuelt eller i et samvirkelag.

Organisering som Samvirkelag betyr at organisasjonen skal være non-profit, men at inntekter skal dekke løpende utgifter/investeringer.

Administrative kostnader som må påregnes er at styret bør engasjere en profesjonell prosjektleder i utbyggingsfasen som må lønnes. I tillegg er det sannsynlig at resten av styret skal gis et honorar for møtedeltakelse. Dette er forhold som det nye styret skal jobbe videre med og som medlemmene er med på å bestemme gjennom valg.

**Infoskriv om VA-utbygging Spro**

Nordre, Midtre og Søndre Spro står for tur til å få lagt ned ledninger til det offentlige vann- og avløpsnettet. I forbindelse med utbygging av Spro Havn er det lagt rør for dette under den nye gang- og sykkelveien som vil føres ned til lokale sjøledninger som kobles med en felles sjøledning tvers over fjorden til renseanlegget VEAS i Slemmestad.

Lokale krefter på Spro har dannet et interimsstyre som forbereder en felles utbygging av de private stikkledningene og pumpekummer. Anlegget vil være basert på trykkavløp hvor hver eiendom pumper avløpet inn i de kommunale ledningene.

**Tidsforløp**

Det jobbes for at arbeidene med graving av private stikkledninger er planlagt å starte våren 2025. Interimsstyret antar at eiendommene på østsiden av fylkesveien kan startes først, fordi hovedledningen under gang-og sykkelvei ligger klar og at punktvise stikkledninger under fylkesveien til østsiden er gjort. En mer detaljert tidsplan er avhengig av tidsangivelse for når Nesodden kommune graver ned vann- og kloakkledninger langs Nordre- og Søndre Sprovei, noe som ikke foreligger per nå i april 2024.

**Pris**

Priseksempler vil legges frem på framtidig generalforsamling hvor styret skal velges til Spro VA utvikling. Det vil bli ulik pris for de enkelte husstander avhengig av avstanden til fellesledning og andre terrengforhold.

Trykktank og meterpris for rør vil ha en fast kostnad.

Gjennomsnittspris vil antagelig ligge på + - 400 000. Kostnaden vil deles opp i rater i forhold til fremdriftsplanen som blir lagt. Kommunal tilknytning vil komme i tillegg. Det vil være et sprik i pris fra de forskjellige tilbyderne, og det vil være det nye styret som avgjør hvilken leverandør som blir valgt.

Interimsstyret forbereder arbeidet som det nye styret tar over.

**Fordeler med privat VA-lag**

Ressurspersoner på Spro har identifisert fordelene med et eget VA-lag, og vil invitere til formell dannelse av et lag for utbygging: Spro VA Utvikling, og et lag for drift og vedlikehold: VA Spro Drift. Fordelene er:

1. 25 % rabatt MVA-fritak. Ved å danne et privat VA-lag, så vil laget få godkjent søknad om mva. fritak. Dvs. at laget får tilbake mva. som er lagt ut etterskuddsvis (pr. mva. termin). Fritaket forutsetter at laget har en omsetning på min. 50 000,- pr år.

2. Fordelen med en utbygger for alle private stikkledninger. Alternativet ville være at hver enkelt skulle gjøre avtale med en utbygger.

3. Laget gjør felles avtale med solid utbygger som har god kompetanse med prosjektering, rett utstyr og dimensjoner og samme type utsyr, samt presser pris alle steder der det er mulig. Service og vedlikehold vil tas hånd om av framtidig Spro VA drift.

4. Gode avtaler på tilkobling av anlegget. Kun én søknad fra samvirkelaget om tiltaket sendes til kommunen for å legge inn vann og avløp Kostnad for slik søknad og dispensasjon ville bli krevet av hver enkelt eiendom uten deltagelse i laget.

5 Dess flere som blir med, dess bedre tilbud får vi aktuelle entreprenører.

Hvis du ikke har meldt din interesse ennå, men gjerne vil være med, ta kontakt med:

Truls Pettersen: byggmester@online.no, tlf. 91639373

**Hva er gjort så langt av interimsstyret**

Interimsstyret har til nå hatt jevnlige styremøter, møter med kommunen og møter med mulige entreprenører, samt avholdt et informasjonsmøte for beboere. Møtet var godt besøkt og 65 husstander har foreløpig sagt seg interessert i å være med på felles utbygging av private stikkledninger.

**Styret har også:**

- Skrevet forslag til vedtekter for de to lagene som skal opprettes er forfattet i påvente av framtidig generalforsamling.

- Innhentet tilbud fra mulige entreprenører

- Vært i jevnlig kontakt med Nesodden kommune og fått gjennomslag for sjøledning i stedet for at avløp skal pumpes opp til fylkesveien fra bryggeveiene.

- Laget en foreløpig liste over oppgaver for framtidig styre i Spro VA Utvikling. Se listen nederst i dette dokumentet.

**Hva gjenstår for interimsstyret**

- Fortsette kommunisere med Nesodden kommune om framdrift i prosjektering av VA-ledninger langs Søndre- og Nordre Sprovei

- Gjennomgå tilbud fra tre ulike entreprenører

- Invitere til generalforsamling 29. august 2024, hvor et styre i framtidig Spro VA utvikling skal velges

**Hva er gjort så langt av Nesodden kommune**

- prosjektering av ledningsnett langs Søndre- og Nordre Sprovei. Ikke ferdig.

- fått kartlagt sjøbunnen fra Søndre Spro brygge til Spro Havn for framtidig sjøledning. Konklusjonen er at det er fullt mulig.

**Hva gjenstår for Nesodden kommune**

- Ferdigstille prosjektering av ledningsnett langs Søndre- og Nordre Sprvei.

- Ferdigstille prosjektering av sjøledning

Vi håper så mange som mulig vil benytte seg av tilbudet om å bli med i Spro VA-lag. Ta kontakt med Truls Pettersen: byggmester@online.no, tlf. 91639373

**Oppgaver for Spro VA Utvikling:**

1. Foreta registreringer i Foretaksregisteret osv.
2. Etablere bankkonti.
3. Velge forsikringsselskap og tegne ansvarsforsikring for VA laget.
4. Tegne forsikring av VA lagets styre.
5. Organisering av styret og styrets arbeid.
6. Etablere et regnskapssystem.
7. Hyre revisor. Vi er trolig revisjonspliktig på grunn av størrelsen.
8. Innhente juridisk bistand. Vi trenger gode og vanntette kontrakter med den entreprenøren vi velger. I tillegg er det viktig at vi har systemer som gjør at styret har medlemmenes tillit.
9. Innhenting av oppdaterte priser fra tilbydere.
10. Samtaler og intervju med tilbydere.
11. Valg av entreprenør.
12. Lage betalingsplaner og rutiner for fakturering til medlemmene. Sammenfaller med betalingsplanen styret mottar fra valgte entreprenør.
13. Gå opp traséer på alle eiendommer sammen med grunneiere og entreprenør.
14. Foreta oppmålinger slik at lengder på traséer og omtrentlige kostnader for den enkelte avklares så tidlig som mulig.
15. Avklare om grunneier ønsker frostfri og/eller oppå bakken anlegg.
16. Motta endelig framdriftsplan fra entreprenør og formidle denne til alle medlemmer.

(Listen er ikke uttømmende)